1. Budú zamestnanci nepretržitých poľnohospodárskych a potravinárskych prevádzok uprednostnení počas celoplošného testovania, aby bol zabezpečený ich rýchly nastúp do práce?

Pri testovaní nebude uprednostňovaný nikto (s výnimkou tehotných žien a dôchodcov, ak im to ľudia čakajúci umožnia – apeluje na to p. premiér)

1. Má zamestnávateľ právo alebo povinnosť v pondelok od každého zamestnanca žiadať predloženie negatívneho testu z celoplošného testovania?

Nie je úplne ustálený právny názor, MS SR sa touto otázkou zaoberá. Mali by vydať stanovisko. (v zásade prevláda názor, že môže od nich žiadať)

V zmysle Uznesenia vlády SR. Č. 693 z 28.10.2020 bod C.1. Úrad verejného zdravotníctva SR (hlavný hygienik SR) vydá Vyhlášku, ktorou uloží povinnosť vyžadovať takého potvrdenie.

1. Čo v prípade, ak dôjde k zisteniu pozitívnych prípadov na Covid-19 u zamestnancov počas celoplošného testovania, môžu zamestnanci s negatívnym výsledkom nastúpiť do práce?

Tu je asi chyba vo formulácii otázky, pozitívnym osobám sa po výsledku testu nariadi domáca karanténa, teda nebudú môcť nastúpiť do práce. Je nutné prehodnotiť kontakty pozitívnych osôb za cca 5 dní a ich kontakty poslať do karantény do doby negatívneho RT-PCR testu. Ochorenie COVID-19 nie je zistiteľné testom ihneď po kontakte.

1. Čo v prípade, ak dôjde k zisteniu pozitívneho výsledku na Covid-19 u rodinného príslušníka zamestnanca, môže negatívne testovaný člen rodiny nastúpiť do práce?

V karanténe musia byť všetci členovia spoločnej domácnosti.

1. Čo v prípade, ak sa rodinný príslušník zamestnanca nedá testovať, môže zamestnanec v prípade negatívneho testu na Covid-19 nastúpiť do práce?

V karanténe musia byť všetci členovia spoločnej domácnosti (tak, ako pri pozitívnom).

1. Čo v prípade, že po celoplošnom testovaní nedôjdu zamestnanci v nepretržitých prevádzkach do práce, má štát pripravené alternatívne riešenie s cieľom zabezpečiť  výrobu a dodávku slovenských potravín spotrebiteľom?

V súčasnosti nie je určený žiaden alternatívny postup, nakoľko pracovná povinnosť je vyhlásená pre pracovníkov rezortu zdravotníctva.

1. Čo ak sa zamestnanec odmietne dať testovať a nastúpi tak dobrovoľne do 10 dňovej izolácie, bude v tomto prípade zamestnancom v kľúčových sektoroch nariadená pracovná povinnosť?

Otázka bola načrtnutá na príklade zložiek MV SR(PZ, HaZZ) na rokovaní ÚKŠ. Záver bol, že vláda nebude robiť výnimky zo zákazu vychádzania ani v takýchto prípadoch.